Diari Oficial de la Generalitat Valenciana


Sumari del DOGV 6403, del 23-11-2010 (2010/12369)

Notificació de la resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana la Pensión Milán.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12127


Organisme emissor
:   Conselleria de Turisme

Tipus de document
:   Anunci

Notificació de la resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana la Pensión Milán. [2010/12981]  
Per no haver sigut possible notificar de forma personal i directa a la mercantil Ney-Lint Pensión, SL, titular de la Pensión Milán, d'Alacant, amb signatura HA-390, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de novembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler Pensión Milán, sítia en el carrer Sant Ferran, 6, d'Alacant, iniciat per acord del cap del Servici Territorial de Turisme d'Alacant i,  
Antecedents de fet  
1.Amb data 3 de febrer de 2010 va efectuar-se una visita d'inspecció a l'establiment hoteler de referència. L'inspector en el seu informe diu literalment que:  
«Es constata que l'establiment està tancat al públic. La porta d'accés no es pot obrir, el timbre no pareix funcionar després de tocar-lo varies vegades, i no es contesta al telèfon.  
Segons indiquen els comerciants adjacents, l'establiment està tancat des de fa diversos mesos. No s'ha pogut concretar amb precisió la data de tancament.  
No s'exhibix rètol de cap tipus sobre els motius del tancament, o telèfon o l'adreça de cap contacte. En la inspecció ocular des de l'exterior, es verifica que la totalitat de les habitacions les finestres de les quals donen a la via pública pareixen estar desocupades. Un bon nombre de finestres estan obertes, i la sensació que s'oferix és la d'abandó de qualsevol activitat.»  
2. Com a conseqüència de l'anterior, el Servici Territorial de Turisme d'Alacant, va iniciar el procediment de baixa de l'establiment el 18 de febrer de 2010, el qual va ser notificat el 26 de febrer a Esther Dupuy Ortiz, propietària de l'establiment, i a Ney-Lint Pensión, SL, titular de la pensió, per mitjà d'edicte publicat en l'Ajuntament d'Alacant, segons l'escrit de 29 d'abril de 2010 (amb entrada en el Servici Territorial de Turisme d'Alacant, el 5 de maig de 2010) i en el Butlletí Oficial de la Província d'Alacant, de 23 de març de 2010.  
3.De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en LRJPAC), es va concedir al titular i a la propietària de l'establiment el termini de 10 dies, a fi que presentaren les al·legacions i els documents que estimaren oportuns en defensa dels seus interessos, sense que ningú d'ells haja contestat.  
Als anteriors fets li són d'aplicació els següents  
Fonaments de dret  
1.Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), en allò referit a la iniciació del procediment d'ofici.  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, en tant que, respectivament, establixen que «són empreses d'allotjament turístic aquelles que des d'un establiment obert al públic [...]» i que «la modalitat i, si fa el cas, la classificació amb què s'inscriga a l'establiment es mantindrà mentres siguen complits els requisits tinguts en compte en l'efectuar-la, i mentres persistisca el caràcter turístic de l'activitat, que pot revisar-se d'ofici o a petició de part, prèvia instrucció del procediment oportú. Dita revisió podrà donar lloc a una variació de la seua classificació o la baixa del mateix en el Registre General d'Empreses, Establiments i Professions Turístiques de la Comunitat Valenciana».  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats».  
Per la seua banda, l'article 89.5 de la Llei 30/1992, de la LRJPAC, en tant que disposa que «l'acceptació d'informes o dictàmens servirà de motivació a la resolució quan s'incorpore al text d'esta».   
4. L'article 59.4 de la LRJPAC, quan establix que quan «intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'ajuntament en el seu últim domicili, en el Butlletí Oficial de l'Estat, de la comunitat autònoma o de la província [?].  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
«Tot tancament d'un establiment hoteler dins del seu període de funcionament haurà, igualment, de ser comunicat a l'administració turística en el termini dels 15 dies següents en haver-se produït, indicant la seua causa i duració. Quan este excedisca els nou mesos produirà la baixa de l'establiment. El titular haurà de sol·licitar la reobertura amb l'aportació dels documents que, dels assenyalats en l'article 26, la justifiquen».   
En tot cas, no s'ha comunicat per la mercantil interessada la baixa de l'establiment.  
Per a la reobertura de l'establiment, haurà de presentar la comunicació/declaració responsable referent a l'activitat de l'establiment hoteler (per mitjà d'imprés normalitzat), de conformitat amb la Llei 12/2009, de Mesures Fiscals, de Gestió Administrativa i Financera, i d'Organització de la Generalitat, que modifica, entre altres, l'esmentada Llei 3/1998, de 21 de maig, de Turisme de la Comunitat Valenciana.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i, del Decret 209/2004, de 8 d'octubre (DOCV de 13.10.2004), resol:  
Donar de baixa del Registre General d'Empreses, Establiments i Professions Turístiques de la Comunitat Valenciana la Pensión Milán, d'Alacant, la signatura de la qual és HA-390 i, en conseqüència, conclús el procediment iniciat per acord del Servici Territorial de Turisme d'Alacant, es procedix a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i Presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de setembre de 2010.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.»